UČNA PRIPRAVA ZA IZPITNI NASTOP PRI GLASBENI UMETNOSTI	Comment by Sicherl Kafol, Barbara: V GLAVI PRIPRAVE SO DOBRO OPREDELJENI VSI NAVEDENI ELEMENTI:
TEMA IN ENOTA STA USTREZNO DEJAVNOSTNO OPREDELJENI
CILJI SO OPERACIONALIZIRANI Z NAVEDBO PREVLADUJOČIH PODROČIJ AF, PM IN KOG IN RAZVOJA IN MERIL, KI SO PODLAGA ZA PREVERJANJE IN OCENJEVANJE UČNIH DOSEŽKOV
MEDPREDMETNE POVEZAVE OPREDELJUJEJO CILJE, KI PREČIJO NAVEDENA PREDMETNA PODROČJA
METODE NATAČNO OPREDELJUJEJO GLASBENE POSTOPKE POUČEVANJA IN UČENJA, SPLOŠNE METODE SO USTREZNO NAVEDENE ZA GLASBENIMI METODAMI
USTREZNO SO NAVEDENE TUDI OBLIKE, VSEBINE, SREDSTVA IN PRIPOMČKI


	Študentka: xxx
	Mentorica na PeF: dr. Barbara Sicherl Kafol

	Šola: XXX
	Učni predmet: glasbena umetnost
	Datum: xxx

	Učiteljica: xxx
	Razred: 2. c         
	Zap. št. ure: xxx

	Učna tema: Poslušam glasbo

	Učna enota: Zbrano poslušamo glasbo 

	Učni cilji: 
1. Učenci zbrano poslušajo umetno pesem Čriček poje, skladatelja Janeza Kuharja, in pri tem razlikujejo hitrejše/počasnejše izvajanje in glasnejše/tišje izvajanje ter vrsto izvajalcev, kar tudi izrazijo z gibi. (KOG, AF, PM)
2. V skupini doživeto pojejo umetno pesem Čriček poje in jo pevsko interpretirajo z upoštevanjem jasne izreke, hitrosti in jakosti izvajanja. (AF, PM)
3. Izvedejo vaje za oblikovanje glasov in pevskega dihanja. (PM, AF, KOG)
4. Ob pozornem poslušanju prepoznajo zvočno barvo violine, razumejo in uporabljajo poimenovanje instrumentalne skupine godal ter izraze zborovodja, zbor, koncert. (KOG, AF)


	Medpredmetne povezave: jasna izreka besedila, oblikovanje glasov (SLJ), gibanje po prostoru (ŠPO)

	Učne metode: pevska (zvočna) demonstracija, poslušanje (doživljajsko in analitično), petje z imitacijo (odmevom), metoda petja ob grafičnem zapisu, razlaga, pogovor

	Učne oblike: skupinska, frontalna

	Učna vsebina: Čriček poje (pesem skladatelja Janeza Kuharja)

	Prostor: učilnica za pouk glasbene umetnosti

	Učna sredstva in pripomočki: inštrument violina, plakat s prikazano melodijo pesmi, zvočni posnetek

	Viri in literatura: 
· Breda, O. (2007). Glasbena slikanica 2. Učbenik za 2. Razred devetletne osnovne šole. Ljubljana: DZS.
· Breda, O. (2003). Glasbena slikanica 2. Priročnik za učitelje. Ljubljana: DZS.
· Ur. Štrukelj, A. (2011). Učni načrt: glasbena umetnost. Ljubljana: Ministrstvo za šolstvo in šport: Zavod RS za šolstvo.



	DEJAVNOSTI	Comment by Sicherl Kafol, Barbara: ZA VSAKO DEJAVNOST JE POTREBNO DOPISATI TUDI PRIPADAJOČI CILJ (IZ GLAVE PRIPRAVE), ZATO JE POTREBNO DODATI ŠE EN STOLPEC!!!
	UČITELJICA
	UČENCI	Comment by Sicherl Kafol, Barbara: PODROBNA PRIPRAVA JE USTREZNO STRUKTURIRANA NA DEJAVNOSTI/UČITELJ/UČENCI, POTREBNO JE DODATI ŠE KOLONO ZA NAVEDBO CILJEV, KI PRIPADAJO POSAMEZNI DEJAVNOSTI.

NAVAJANJE (PREVLADUJOČIH GLASBENIH) DEJAVNOSTI JE USTREZNO TJ. BREZ NAVAJANJA METOD, VSEBIN IN PODOBNO


- OPIS DIDAKTIČNEGA DELA UČITELJA USTREZNO NAVAJA NAČRTOVANE METODIČNE POSTOPKE IN VKLJUČUJE TUDI NOTNE ZAPISE GLASBENIH VSEBIN, KI SO AVTORSKO NAČRTOVANI S STRANI UČITELJICE. 

DEJAVNOSTI UČENCEV SO USTREZNO OPREDELJENE. V BODOČE JE POTREBNO V VEČJI MERI UPOŠTEVATI NAČELO, DA NAČRTOVANE ODZIVE UČENCEV ZAPIŠEMO BOLJ OBSEŽNO KOT DEJAVNOSTI UČITELJA, SAJ NAJ BI BILI PRI POUKU NAJBOLJ DEJAVNI UČENCI (NE UČITELJ) 

	UVODNI DEL (10 minut)

	




Dihalne vaje in vaje za oblikovanje glasu




	Nagovorim učence, da naj sedejo na tla v krog v predhodno pripravljenem prostoru. Se jim predstavim in na kratko skupaj povemo pravila vedenja (dvigovanje rok, ipd.). Prosim za tišino.

Začnem s pripovedovanjem zgodbe,[footnoteRef:1] v katero na določenih mestih vnašam gibalne in dihalne vaje ter pevske fraze. (3) [1:  Pravzaprav gre za samo besedilo pesmi, ki jo bomo obravnavali v glavnem delu ure.] 


Je zapel spet godec čriček,
[intonirano oponašanje čričkov na »čri-čri-čri« v obsegu tonov od e1 do a1; začnem sama, nato pa učenci ponovijo];
saj prišla je k nam jesen,
[gibanje padanje listja, iztegovanje rok, zvok na »ššš« ...];
poje gozd in poje griček,
[zopet pojem melodijo – gozd pojem na »la-la«, griček pa na »li-li«; z melodijo obsega od d1 do a1 že nakazujem na pravilno melodijo pesmice];
sonček je kot cvet ognjen.
[z rokami prikazujemo sončne žarke].

Upevalne vaje:[footnoteRef:2] [2:  Upevalne vaje izvajamo po metodi odmeva.] 

Čri-čri-čri
[image: ]
La-la (gozd)



[image: ][image: ][image: ][image: ][image: ][image: ]Li-li (giček)
	Se posedejo in sodelujejo.




Ko pripovedujem besedilo, učenci le poslušajo, ob nakazani dejavnosti pa se vanjo vključijo.

Ponavljajo za menoj.



Z gibom in šumom sami ustvarjajo vzdušje jesenskega padanja listov z dreves.

Ponavljajo za menoj.


Z gibom prikazujejo sonce oz. sončne žarke.

	OSREDNJI DEL (25 minut)

	Doživljajsko poslušanje pesmi 















Analitično poslušanje[footnoteRef:3] [3:  Ne gre še za pravo analitično poslušanje, saj jih predhodno ne opozorim, na kaj točno morajo biti pozorni.] 









Analitično poslušanje






Petje

	Učencem naročim, da naj se udobno namestijo in poslušajo. Napovem naslov pesmi, avtorja oz. skladatelja ter pesnika. Doživeto zapojem (demonstriram) pesem Čriček poje.

Po doživljajskem premoru za ustvarjanje vtisov (cca. 30 sekund) začnem pogovor z učenci. Primeri vprašanj:
· Kako ste doživeli glasbo/pesem?
· O katerem letnem času govori?
· Kdo vse poje v pesmi, kot pravi besedilo?
· Ali so bile v besedilu pesmi kakšne nevsakdanje ali nepoznane besede?
· Kaj pomeni, da nekdo gode? 
· Kaj pomeni lok? Ali poznate kakšen inštrument, na katerega igramo z lokom po strunah? (4)

Povem, da naj pozorno poslušajo. Na violino zaigram melodijo pesmi Čriček poje, pri čemer delam opazne razlike v glasnosti igranja (tiho in glasno).
Še enkrat zaigram, vendar tokrat poudarim razliko v hitrosti (tempu – počasi in hitro). (1)

Učencem predstavim inštrument violino. Povem, da je to eden izmed godal, na katerega godemo ali igramo z lokom po negovih strunah.

Usmerim v ponovno poslušanje violine in prepoznavanja glasbenih parametrov ter predhodno napovem navodila za spremljajočo gibalno nalogo. (1)



Napovem učenje pesmi. Začnem s petjem po frazah (po dva takta – samo prvo kitico). 
Ko učenci to usvojijo, usmerim v njihovo samostojno petje od slikovnem zapisu. (2)





V kolikor nam bo ostalo še dovolj časa, bom razdelila razred na dve polovici – poslušalce in pevce. Najprej ena skupina zapoje pesem, po aplavzu se zamenjata, ali pa se bomo naučili še drugo (in tretjo) kitico.

	Poslušajo.




Odgovarjajo na vprašanja, izražajo svoje doživljanje.











Poslušajo. Ugotavljajo, na kakšen način sem pesem zaigrala – kaj je bilo izstopajočega. Sami ugotovijo, da obstaja več načinov izvedbe ene pesmi.





Ko igram hitro – sedijo; počasi – vstanejo. Pri drugem motivu pa se, ko igram tiho, premikajo po prstih, ko pa glasno, pa po petah.

Pozorno poslušajo in odmevajo pevske fraze.[footnoteRef:4] [4:  Sicer je za učence prvega vzgojno-izobraževalnega obdobja značilno učenje pesmi po metodi pripevanja, vendar gre tu za neznano zahtevnejšo pesem, zato se odločim za metodo odmeva.] 

Večkrat ponovimo, nato pa prvo kitico pesmi zapojejo še po slikovnem glasbenem zapisu, na katerem je nakazan potek melodije (brez not). 

Pojejo ali poslušajo in vrednotijo pevsko izvajanje sošolcev.

	ZAKLJUČNI DEL (5 minut)

	Analitično poslušanje
	Predvajam posnetek pravkar naučene pesmi, ki je priložen učbeniku. Učence opozorim, da naj bodo pozorni na petje, kakšne razlike bodo opazili med njihovo in našo izvedbo (klavirska spremljava, razlike v dinamiki, jasno izgovarjanje besedila ali dikcija, višja intoniranost ...), in tako še enkrat ponovimo, kar smo se naučili s pomočjo inštrumenta violine. (1)

	Pozorno poslušajo in primerjajo ter vrednotijo petje oz. izvedbo pesmi na zvočnem posnetku z lastno izvedbo.

